XX EELNÕU

**MAARDU LINNAVALITSUS**

**KORRALDUS**

Maardu  2025 nr \_\_\_

Uue 0,4 kV maakaabelliini paigaldamise projekteerimistingimuste määramine kinnistutel Maardu linn, Põhjaranna tee 19, Põhjaranna tee 20, Põhjaranna tee L1 ja 94 Muuga Sadama tee L3.

Maardu Linnavalitsusele esitati ehitisregistri kaudu taotlus projekteerimistingimuste väljastamiseks 0,4 kV maakaabli rajamise projekteerimiseks. Taotlus on registreeritud ehitisregistris nr 2511002/10920.

Taotluse kohaselt kavandatakse Maardu linnas, Põhjaranna tee 20 kinnistu elektriliitumise rajamist.

Ehitusseadustiku § 83 lg 1 p 2 kohaselt väljastatakse projekteerimistingimused mitut kinnisasja läbiva uue elektripaigaldise projekti koostamiseks. Projekteerimistingimuste taotlusega kavandatu aluseks on taotlusega koos esitatud Elekman OÜ poolt koostatud rajatava maakaabli kavandatava trassi asendiplaan. Ehitusseadustiku § 31 lg 3 ja lg 4 alusel kaasati projekteerimistingimuste menetlusse projektist puudutatud kinnistute omanikud.

Ehitusseadustiku § 31 lg 4 p 1 kohaselt pädev asutus esitab projekteerimistingimuste eelnõu vajaduse korral kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega. Eelnõu esitati kooskõlastamiseks Transpordiametile.

Ehitusseadustiku § 31 lg 4 p 2 kohaselt pädev asutus esitab projekteerimistingimuste eelnõu vajaduse korral arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada. Projekteerimistingimuste eelnõu menetlusse kaasati Cole Group OÜ (registrikood 11459859), 123 Vara OÜ (registrikood 14367603) ja Aktsiaselts MAARDU ELEKTER (registrikood 10055315).

EhS § 31 lg 1 kohaselt tuleb projekteerimistingimuste andmise menetlus korraldada avatud menetlusena. Projekteerimistingimuste andmise eelnõu avalikust väljapanekust teatati Maardu kodulehel ja kohalikus ajalehes Maardu Panoraam. Projekteerimistingimuste osas ei ole vastuväiteid esitatud.

Lähtudes eeltoodust ja võttes aluseks ehitusseadustiku § 83 lg 1 p 2 ning arvestades taotlust nr 2511002/10920

1. Määrata projekteerimistingimused kinnistutele Maardu linn, Põhjaranna tee 19, Põhjaranna tee 20, Põhjaranna tee L1 ja 94 Muuga Sadama tee L3 0,4 kV maakaabelliini rajamise projekteerimiseks vastavalt korralduse lisale 1.

2. Korraldus jõustub teatavakstegemisest.

3. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

(allkirjastatud digitaalselt)

(allkirjastatud digitaalselt)

Aurika Sin-Kerra

Linnapea Julia Saveljeva

Linnasekretär